Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: 281/2001. (XII. 26.) Korm. rendelet (a továbbiakban: Öbr.)
Paragraph Index: 298

(13) Az Övhr. 34. §-a (6) bekezdésének b) pontja helyébe a következõ rendelkezés lép: „b) Tulajdoni részesedést jelentõ befektetések és hitelviszonyt megtestesítõ értékpapírok veszteségjellegû különbözeteként (árfolyamveszteségként) kell kimutatni a mûködési célra szolgáló tulajdoni részesedést jelentõ befektetések (részvények, üzletrészek) értékesítésekor az értékesített befektetés eladási ára és könyv szerinti értéke közötti — veszteségjellegû — különbözetet, valamint a hitelviszonyt megtestesítõ kamatozó értékpapírok értékesítésekor, beváltásakor az eladási árban lévõ kamattal, diszkont értékpapírnál a vételár és a névérték közötti különbözetnek az eladás (beváltás) idõpontjáig idõarányosan meghatározott összegével csökkentett eladási ára és könyv szerinti értéke közötti — veszteségjellegû — különbözetet. Itt kell továbbá kimutatni az évente tõkét törlesztõ hitelviszonyt megtestesítõ értékpapírok törlesztéskor elszámolt veszteségjellegû különbözeteket, valamint a külföldi pénzértékre szóló befektetett pénzügyi eszközök, értékpapírok értékesítésekor realizált árfolyamveszteséget is.”

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes